130 



lyet sajátságos alakjánál fogva első pillanatra alig gondolnánk vizi 

 poloskának. 



A vizi rovarokat egész éven át foghatjuk ugyan, de csak késő 

 őszszel és kora tavaszszal találjuk nagyobb számmal; némely fajo- 

 kat pedig épen csak kora tavaszszal gyűjthetünk. 



Hazánk némely vidékén, különösen Erdélyben sóstavak is van- 

 nak, melyeknek vizében oly rovarok élnek, a melyek más vízben nem 

 találhatók. 



Ilyenek a Hydroporus nigrolineatus és a Corisa Fuss/i ; úgy- 

 szintén csak sós vizek partjain élnek a Cicindela cliiloleuca, a Po- 

 gonus-fajok, a Salda laterális és több légyfaj. De azonkívül még 

 számos olyan rovar is lakik a sós vizekben, mely az édes vizek- 

 ben sem ritka. 



A rovaroknak túlnyomó része azonban mégis nem a vizben, 

 hanem a szárazon él s a földön és a levegőben, a növényeken, 

 kövek alatt, a talaj felső rétegeiben stb tartózkodik. Nincsen hely, 

 a hol rovarokra ne akadhatnánk. 



Kezdjük a bogarak gyűjtésével, és lássuk, hogyan vadászunk 

 ezekre ? 



Mikor a föld a tavaszi szelektől már meglehetősen felszik- 

 kadt, felkeressük a verőfényes hegyoldalakat. Felfordítjuk a föl- 

 dön heverő köveket, fadarabokat, a melyek alá a futrinka-családhoz 

 tartozó bogarak szoktak meghúzódni. Csoportosan találjuk itt gyak- 

 ran a szép vörös testű és zöldes vagy kékes szárnyfedőjű Brachimis 

 crepitans és explodens-t } melyek alfelükön sajátságos poszogó han- 

 got adnak, miközben olyan picziny füstforma lég száll el, mint mikor 

 egy szem puskapor fellobban. Itt tartózkodik azonkívül a Cara- 

 bus, Calathus, Feronia és Harpalus- nemeknek számos faja. Egy-egy 

 Amara-fajjal is találkozhatunk, nagyobb részük azonban verőfényes 

 utakon és lejtőkön futkos. Néha egy-egy sütkérező Cicindela-pél- 

 dányt riasztunk fel, mely futással is, repüléssel is igyekezik hálónk 

 elől menekülni. 



Majd ellátogatunk az erdőkbe is. Erős, vésőforma vaseszközt 

 viszünk magunkkal, a melynek segítségével felfeszegetjük a vén 

 vagy kidőlt fák könnyen leváló kérgét, mely alatt számos nagy és 

 kicsiny rovar keres menedékhelyet. Hegyes, dombos vidékek erdői- 

 ben ilyen helyen találjuk a szép ibolyaszínű Carabus intricatus-X, 

 meg a violaceus, glabratus és Scheidleri-t sok más bogárfajjal együtt. 



Ha e vésővel a földet a fák töve körűi felásogatjuk, szintén 

 számos rovarfajt gyűjthetünk borszeszes üvegünkbe. Többet talá- 



